Prastirs
Prastirs (baltkrievu: Прастыр) ir mitrājs Baltkrievijas dienvidrietumos, Brestas apgabalā. Atrodas uz dienvidiem no Pinskas, pie pašas Ukrainas robežas. Prastirs ir ainavu liegums, bet 2005. gadā tas tika iekļauts Rāmsaras konvencijas aizsargājamo vietu sarakstā. Prastira teritorijā satek Pripetes, Stiras un Prastiras upes, veidojot mitras pļavas, purvus, attekas. Tā ir viena no retajām Poļesjes teritorijām, kas saglabājusies neskarta. Lieguma teritorijā iespējams nokļūt tikai ar laivu, bet palu laikā tā faktiski ir nepieejama. Prastirs ir svarīga grīšļu ķauķa dzīves vieta, kā arī svarīga teritorija migrējošiem putniem.